माश्टरा दे मुआं पर लोक पैहली बासे गुस्सा दिखेया। पर संतो भंड हस्सी हस्सी आखी जादा हा- “अच्छा, कुड़ियें गी छोड़-तृ ए दस्स जे कदें अपना मृ बी शीशे’च दिक्खेया नईं? धरमा ने झूठ नि मारदा, इयां लबदा ऐ, जियां तवा पुट्‌ठा मारे दा होए। कल मेरे कोल आमेआं तुगी मुन्नी मनाइयै मनुख बनाई ओड़ंग मड़ा”। माश्टरा दा मू ला सूआ होई गेआ। ते संतो भंड हस्सी जा हा ते आखै दा हा-“तू रोज रातीं टिब्वे उप्पर खड़ोइयै चन्ना गी की दिखदा रौन्नां चन्नागी दिखदे दिखदे कुदरै चकोर निं बनी जायां”! माश्टरै दी अक्खियें’चा चिंगाड़े निकला दे हे-ते संतो भंड उसी दिक्खियै इयां हस्सै दा हा, इन्ना हस्सा दा हा जे ओदे कोला उत्थें खड़ोन बी नई होआ दा हा।